**4.3.2.3.** **Exemple comentate**

Modul de acţiune a instrucţiunilor de salt condiţionat şi instrucţiunea cmp

mov al,80h ;al := 128 = 10000000b = -128 ! (Interesant! – remarcăm faptul că datorită ;regulilor de reprezentare în cod complementar 128 şi -128 au aceeaşi ;reprezentare binară şi anume 10000000b!)

(\*) cmp al,0 ;instrucţiunea cmp nu interpretează în nici un fel valoarea din AL (ca fiind ;cu semn sau fără semn) ci doar realizează scăderea fictivă al-0 şi afectează ;corespunzător flagurile: SF=1 , CF=ZF=OF=PF=AF=0.

jl et ;utilizarea instrucţiunii JL (Jump if Less than) provoacă interpretarea ;comparaţiei al<0 cu semn (vezi tabelul 4.2), adică cf. tabelului 4.1 se ;testează dacă SF¹OF şi cum SF=1 iar OF=0 se decide îndeplinirea condiţiei ;şi saltul la eticheta et. Deducem deci că interpretarea valorilor comparate a ;stat la latitudinea programatorului care prin utilizarea instrucţiunii JL a ;decis că doreşte să compare -128 cu 0 şi cum -128 este “less than” 0 ;condiţia a fost îndeplinită (echiv. cu jnge et). În contrast, jnl et sau jge et ;(care vor testa dacă SF=OF) NU vor fi îndeplinite şi NU vor provoca saltul ;la eticheta specificată.

jb et ;utilizarea instrucţiunii JB (Jump if Below) provoacă interpretarea ;comparaţiei al<0 fără semn (vezi tabelul 4.2), adică cf. tabelului 4.1 se ;testează dacă CF=1 şi cum CF=0 se decide neîndeplinirea condiţiei deci nu ;se va face saltul la eticheta et. Deducem deci că interpretarea valorilor comparate a stat la latitudinea programatorului care prin utilizarea instrucţiunii JB a decis că doreşte să compare 128 cu 0 şi cum 128 NU este “below” 0 condiţia NU a fost îndeplinită (echivalent cu jnae et sau jc et).

jae et1 ;se testează fără semn dacă al ³ 0 (128 ³ 0?) - CF=0 deci condiţie ;îndeplinită (echivalent cu jnc et1 sau jnb et1) – se efectuează saltul la ;eticheta et1

jbe et2 ;se testează fără semn dacă al £ 0 (128 £ 0?) – CF = ZF = 0 deci condiţia ;(CF=1 sau ZF=1) NU este îndeplinită şi ca urmare nu se va face saltul la ;eticheta et2 – rezultat consistent cu jb et, deoarece jbe implică jb ;(echivalent cu jna et2)

ja et3 ;se testează fără semn dacă al > 0 (128 > 0?) – CF = ZF = 0 deci condiţia ;(CF=0 şi ZF=0) este îndeplinită şi ca urmare se va face saltul la eticheta et3 ;(echivalent cu jnbe et3) şi rezultat consistent cu jbe et2, deoarece dacă ;jbe nu este îndeplinită atunci ja trebuie să fie.

je et4 ;se testează dacă al = 0 (128 = 0 ?) – nu se pune problema semnului dacă se ;testează egalitatea! – cum ZF=0, condiţia ZF=1 nu este îndeplinită deci nu ;se va efectua saltul la eticheta et4 (echivalent cu jz et4). În contrast, jne ;et4 sau jnz et4 (care vor testa dacă ZF=1) vor fi îndeplinite şi vor provoca ;saltul la eticheta specificată.

jle et5 ;se testează cu semn dacă al £ 0 (-128 £ 0?) – OF = ZF = 0 şi SF=1 deci ;condiţia (ZF=1 sau SF¹OF) este îndeplinită şi ca urmare se va face saltul la ;eticheta et5(echivalent cu jng et5) şi rezultat consistent cu jl et, deoarece ;jle implică jl.

jg et6 ;se testează cu semn dacă al > 0 (-128 > 0?) – OF = ZF = 0 şi SF=1 deci ;condiţia (ZF=0 şi SF=OF) NU este îndeplinită şi ca urmare NU se va face ;saltul la eticheta et6(echivalent cu jnle et6) şi rezultat consistent cu jle ;et5, deoarece dacă jg nu este îndeplinită atunci jle trebuie să fie.

jp et7 ;se testează dacă PF=1 - PF=0 deci condiţie neîndeplinită – nu se efectuează ;saltul (echivalent cu jpe et7 – *Jump if Parity Even*). În contrast, jnp et7 ;(care testează dacă PF=0 – echivalentă cu jpo et7 – *Jump if Parity Odd*) va ;fi îndeplinită şi saltul se va efectua.

jo et8 ;se testează dacă OF=1 - OF=0 deci condiţie neîndeplinită – nu se efectuează

;saltul (nu există depăşire). În contrast, jno et8 (care testează dacă OF=0) va ;fi îndeplinită şi saltul se va efectua.

js et9 ;se testează dacă în interpretarea cu semn **rezultatul** comparaţiei are semn ;negativ (deoarece aşa cum specificam în cadrul prezentării instrucţiunii ;CMP, nu este vorba de a interpreta cu semn sau fără semn ***operanzii*** ;scăderii fictive *d-s*, ci ***rezultatul*** final al acesteia !) adică testăm dacă SF=1 -;condiţie îndeplinită în cazul nostru şi ca urmare saltul se va efectua !. În ;contrast, jns et9 (care testează dacă SF=0) NU va fi îndeplinită şi saltul ;NU se va efectua.

cmp 0,al ;eroare de sintaxă : *“Illegal immediate*” deoarece sintaxa instrucţiunii cmp ;interzice specificarea ca prim operand a unei valori imediate (constante). ;dacă totuşi dorim forţarea unei comparaţii de acest tip (0-al) putem utiliza ;pe post de prim operand un registru iniţializat cu valoarea 0.

mov bl,0

cmp bl, al ;realizează scăderea fictivă bl-al (0-al = 0-80h = 0-10000000b = ;10000000b) şi afectează corespunzător flagurile: CF=SF=OF=1, ;ZF=PF=AF=0.

**Exerciţiu propus**: Reluaţi discuţia efectului tuturor instrucţiunilor de salt condiţionat de mai sus (analizate pentru cazul comparaţiei (\*) cmp al,0) în condiţiile în care această comparaţie e înlocuită de ultimele două instrucţiuni prezentate, adică în cazul în care se efectuează cmp bl,al cu bl=0.

**Care ar fi însă justificarea faptului că în cazul cmp bl,al avem CF = OF = SF = 1 iar în cazul *cmp al,0* doar SF=1 iar CF = OF = 0 ?**

Pentru a justifica modurile de setare diferite ale flag-urilor trebuie să luăm în discuţie regulile practice de setare a acestor flag-uri. Aceste reguli generale sunt:

* SF ia valoarea bitului de semn al rezultatului obţinut;
* CF ia valoarea cifrei de transport : dacă e vorba despre o adunare se analizează dacă rezultatul obţinut a provocat (CF=1) sau nu (CF=0) un transport în afara spaţiului de reprezentare; dacă e vorba despre o scădere *d-s*, avem: dacă |d| ≥ |s| atunci CF=0 (nu e nevoie de cifră de împrumut pentru efectuarea scăderii) iar dacă |d| < |s| atunci CF=1 (este nevoie de cifră de împrumut pentru efectuarea scăderii şi acest lucru se reflectă în CF)
* OF este setat la valoarea 1 dacă există depăşire în interpretarea cu semn a rezultatului (“*OF is set if there exists a signed overflow*”), adică dacă rezultatul obţinut nu se încadrează în intervalul de interpretare admis (acesta fiind [-128..+127] dacă este vorba despre octeţi şi respectiv [-32768..+32767] pentru cuvinte interpretate cu semn).

Ultimele două reguli derivă de fapt din modul de implementare a conceptului de **depăşire** (*overflow*) la nivelul procesorului 80x86.

**În cazul operaţiilor/operanzilor fără semn depăşirea va fi semnalată prin setarea indicatorului CF (*carry flag*). În cazul operaţiilor/operanzilor cu semn depăşirea va fi semnalată prin setarea indicatorului OF (*overflow flag*).**

**Cum să detectăm însă situaţiile de depăşire în cazul operaţiilor de adunare şi scădere ?** Care sunt regulile practice de aplicat pentru a înţelege şi a putea justifica corect setările de flag-uri pe care le remarcăm în cadrul programelor rulate ? În discuţiile ce urmează ne vom concentra în principal pe justificarea modului de setare a flag-ului OF (*overflow flag*) deoarece şi datorită numelui său acesta este principalul factor răspunzător de caracterizarea unei situaţii din partea programatorilor ca fiind depăşire sau nu.

Atragem însă atenţia asupra a ceea ce se ignoră de multe ori în acest context şi anume faptul că o situaţie de tipul CF=1 (cu OF=0) semnalează la rândul ei o depăşire, însă pentru cazul numerelor interpretate fără semn.

**Pentru ADUNARE:** **dacă se adună două numere de acelaşi semn şi rezultatul este de semn diferit atunci se semnalează depăşire** (OF=1), **în caz contrar nu** (OF=0). Aceasta este deci ceea ce am putea numi *regula depăşirii la adunare* (RDA) în cazul interpretării cu semn.

De exemplu, la nivel de octet, dacă vom considera adunarea 100 + 50 = 150 vom obţine depăşire (!) cu semn (pare surprinzător, nu-i aşa ?). Justificare: 100 (= 64h = 01100100b) + 50 (= 32h = 00110010b) = 150 (= 96h = 10010110b). Operanzii au acelaşi semn dar rezultatul este de semn diferit, deci conform RDA vom avea OF=1. Intuitiv, depăşirea se poate justifica prin faptul că 150 ∉ [-128..127] deci se obţine o eroare de tip *“out of range”*. Deşi s-ar putea replica faptul că 150 = 10010110b = -106 (în interpretarea cu semn), iar -106 ∈ [-128..127], această ultimă interpretare nu poate fi acceptată deoarece operanzii (100 şi 50) au valori pozitive în ambele interpretări (bitul de semn fiind 0). Ca urmare, suma a două numere pozitive nu poate da un număr negativ şi astfel singura interpretare ce poate fi acceptată în acest context pentru 10010110b este 150 ∉ [-128..127] deci se setează OF=1.

Pe de altă parte, CF = 0 (nu există cifră de transport în afara spaţiului de reprezentare) deci nu avem depăşire în interpretarea fără semn: rezultatul adunării 100 + 50 = 150 ∈ [0, 255] (intervalul de interpretare admis pentru numere fără semn).

Analog, în interpretarea cu semn, suma a două numere negative nu poate furniza un număr pozitiv. Luăm exemplul:

10010110 +

10000010

**1** 00011000

Se observă din reprezentarea binară că există un transport de cifră 1 în afara spaţiului de reprezentare admis al celor 8 biţi, deci intuitiv este suficient de justificat depăşirea. Din punct de vedere al aplicării RDA obţinem pe 8 biţi în interpretarea cu semn că suma a două numere negative (ele sunt negative deoarece bitul de semn este 1 pentru ambele numere) ar trebui să furnizeze un număr pozitiv: 00011000b = 18h = 24. Această valoare este de fapt o trunchiere a valorii binare corecte (pe 9 biţi!) ce ar fi trebuit obţinută (100011000b = 118h), iar trunchierea are loc tocmai datorită depăşirii. Ca urmare, nu se poate obţine un număr pozitiv prin adunarea a două numere negative (decât printr-o trunchiere iar necesitatea trunchierii înseamnă de fapt depăşire!). Se observă că o astfel de trunchiere înseamnă întotdeauna şi apariţia unei cifre de transport 1 în afara dimensiunii de reprezentare a rezultatului, deci vom avea automat şi CF=1.

10010110b = 96h = -106 (în interpretarea cu semn) = +150 (în interpretarea fără semn)

10000010b = 82h = -126 (în interpretarea cu semn) = +130 (în interpretarea fără semn)

În interpretarea fără semn avem 150 + 130 = 280 ∉ [0..255] (justificarea intuitivă a depăşirii). Tehnic, am văzut deja că CF = 1 şi rezultă astfel clar că avem depăşire în interpretarea fără semn.

Nu putem avea deci -106 + (-126) = 24! (pentru că 00011000b = 18h = 24 în ambele interpretări) Acesta este sensul în care se aplică RDA aici. Un alt mod de justificare intuitivă a depăşirii în acest tip de situaţie este:

În interpretarea cu semn avem -106 + (-126) = -232 ∉ [-128..127] deci OF=1.

Această ultimă motivaţie este mai intuitivă pentru justificarea depăşirii însă astfel de justificări sunt mai greu de exprimat la nivelul unui algoritm. Tehnic vorbind, RDA rămâne “cea mai rapid aplicabilă regulă practică din punct de vedere algoritmic” dacă ne putem exprima aşa… (şi iată că am putut!)

Rezultă că în cazul în care adunăm două numere de semne diferite nu se va semnala niciodată depăşire. De asemenea, dacă adunăm două numere de acelaşi semn dar rezultatul are acelaşi semn cu operanzii nu se va semnala nici în acest caz depăşire (înseamnă că nu a fost nevoie de trunchiere pentru reprezentarea rezultatului pe aceeaşi dimensiune ca şi cea a operanzilor). Se poate verifica uşor din punct de vedere matematic că în nici unul din aceste cazuri nu ieşim din intervalul de interpretare admis.

**Pentru SCĂDERE**: se interpretează **operanzii** respectivi cu semn, se efectuează scăderea solicitată asupra configuraţiilor corespunzătoare de biţi şi dacă rezultatul obţinut interpretat cu semn nu se încadrează în intervalul de interpretare admis (intervalul [-128..127] pentru octeţii cu semn şi respectiv [-32768..32767] pentru cuvinte interpretate cu semn) atunci se semnalează depăşire (*overflow*) şi astfel OF=1. Această formulare o putem numi *regula depăşirii la scădere* (RDS) pentru cazul interpretării cu semn.

În cazul depăşirii la scădere fără semn: necesitatea efectuării unei scăderi cu împrumut de cifră este semnalată de către procesor prin setarea CF=1, pe care o putem interpreta semnatic drept “depăşire la scădere în interpretarea fără semn”.

Să analizăm în continuare mai multe exemple menite să clarifice aplicarea regulilor de mai sus precum şi impactul lor asupra modului de setare al flag-urilor.

Exemple:

**i).** mov ah,82h ;82h = 130 (interpretarea fără semn) = -126 (interpretarea cu semn)

; = 10000010b (bitul de semn fiind 1 cele două interpretări diferă)

mov bh,2ah ;2ah = 42 (atât în interpretarea cu semn cât şi în cea fără semn)

; = 00101010b (bitul de semn fiind 0 cele două interpretări coincid)

cmp ah,bh ;se realizează scăderea fictivă ah-bh=10000010b - 00101010b = 01011000b

; = 58h = 88 (atât în interpretarea cu semn cât şi în cea fără semn deoarece ;bitul de semn este 0)

Această scădere setează flag-urile astfel:

SF = 0 (deoarece bitul de semn pentru rezultatul 58h = 01011000b este 0)

CF = 0 (deoarece |82h| > |2ah| nu se pune problema unei scăderi cu împrumut de cifră; deci

nu vom avea depăşire în interpretarea fără semn care se efectuează: 130 – 42 = 88)

OF = 1 (se efectuează scăderea în interpretarea cu semn, adică ah-bh = -126 – 42 = -168 şi

cum -168 ∉ [-128..127] se semnalează *signed overflow* şi ca urmare OF=1)

cmp bh,ah ;se realizează scăderea fictivă bh–ah = 00101010b-10000010b = 10101000b

; = A8h = 168 (în interpretarea fără semn) = -88 (în interpretarea cu semn)

Această scădere setează flag-urile astfel:

SF = 1 (deoarece bitul de semn pentru rezultatul A8h = 10101000b este 1)

CF = 1 (deoarece |2ah| < |82h| se pune problema unei scăderi cu împrumut de cifră; în interpretarea fără semn scăderea devine 42 – 130 = 168 (!) provenită de fapt din necesitatea unei scăderi de tipul (256 + 42) – 130 = 168 şi ca urmare a necesităţii împrumutului se va semnala depăşire în interpretarea fără semn, înţeleasă aici ca “nu se poate efectua corect această scădere fără utilizarea unei cifre de împrumut”)

OF = 1 (se efectuează scăderea în interpretarea cu semn, adică bh-ah = 42-(-126) = +168 şi

cum +168 ∉ [-128..127] se semnalează *signed overflow* şi ca urmare OF=1)

**ii).** mov ah,126 ;echivalent cu mov ah,7eh deoarece 126 = 7Eh = 01111110b (bitul de ;semn fiind 0 cele două interpretări coincid, ca urmare conţinutul lui AH este ;126 atât în interpretarea cu semn cât şi în cea fără semn)

mov bh,2ah ;2ah = 42 (atât în interpretarea cu semn cât şi în cea fără semn)

; = 00101010b (bitul de semn fiind 0 cele două interpretări coincid)

cmp ah,bh ;se realizează scăderea fictivă ah-bh= 01111110b-00101010b = 01010100b

; = 54h = 84 = 126 - 42 (atât în interpretarea cu semn cât şi în cea fără semn deoarece bitul de semn al rezultatului este 0)

Această scădere setează flag-urile astfel:

SF = 0 (deoarece bitul de semn pentru rezultatul 54h = 01010100b este 0)

CF = 0 (deoarece |126| > |42| nu se pune problema unei scăderi cu împrumut de cifră, deci nu se va semnala depăşire în interpretarea fără semn)

OF = 0 (se efectuează scăderea în interpretarea cu semn, adică ah-bh = 126 – 42 = 84 şi

cum 84 ∈ [-128..127] NU se semnalează *signed overflow* şi ca urmare OF=0)

cmp bh,ah ;se realizează scăderea fictivă bh–ah = 00101010b-01111110b = 10101100b

; = 42-126 = ACh = 172 (în interpretarea fără semn) = -84 (în interpretarea ;cu semn)

Această scădere setează flag-urile astfel:

SF = 1 (deoarece bitul de semn pentru rezultatul ACh = 10101100b este 1)

CF = 1 (deoarece |42| < |126| se pune problema unei scăderi cu împrumut de cifră ; în interpretarea fără semn scăderea devine 42 – 126 = 172 (!) provenită de fapt din necesitatea unei scăderi de tipul (256 + 42) – 126 = 172 şi ca urmare a necesităţii împrumutului se va semnala depăşire în interpretarea fără semn prin setarea flagului carry)

OF = 0 (se efectuează scăderea în interpretarea cu semn, adică bh-ah = 42-126 = -84 şi

cum -84 ∈ [-128..127] NU se semnalează *signed overflow* şi ca urmare OF=0)

Ca regulă generală să observăm că din punctul de vedere al reprezentării binare, dacă rezultatul scăderii a-b ∈ [-127..127] atunci şi b-a ∈ [-127..127] (situaţia particulară în care a-b = -128 o tratăm mai jos). Analog pentru reprezentări de tip cuvânt la nivelul intervalului [-32767..32767] cu discuţie asupra cazului particular -32768. Ca urmare se poate concluziona faptul că instrucţiunile **cmp a,b** şi **cmp b,a** vor furniza întotdeauna aceeaşi valoare pentru OF.

**iii). - discuţie asupra cazurilor cmp 80h,0 şi cmp 0,80h**

mov ah,80h ;80h = 128 (interpretarea fără semn) = -128 (interpretarea cu semn)

; = 10000000b (bitul de semn fiind 1 cele două interpretări diferă)

mov bh,0 ;bh:=0

cmp ah,bh ;se realizează scăderea fictivă ah-bh= 10000000b-00000000b = 10000000b

; = 80h = 128 (interpretarea fără semn) = -128 (interpretarea cu semn)

Această scădere setează flag-urile astfel:

SF = 1 (deoarece bitul de semn pentru rezultatul 80h = 10000000b este 1)

CF = 0 (deoarece |80h| > |0| nu se pune problema unei scăderi cu împrumut de cifră, deci nu

poate fi vorba despre depăşire în interpretarea fără semn)

OF = 0 (se efectuează scăderea în interpretarea cu semn, adică ah-bh = -128 – 0 = -128 şi

cum -128 ∈ [-128..127] NU se semnalează *signed overflow* şi ca urmare OF=0)

cmp bh,ah ;se realizează scăderea fictivă bh-ah= 00000000b-10000000b = 10000000b

; = 80h = 128 (interpretarea fără semn) = -128 (interpretarea cu semn)

Această scădere setează flag-urile astfel:

SF = 1 (deoarece bitul de semn pentru rezultatul 80h = 10000000b este 1)

CF = 1 (deoarece |0h| < |80h| se pune problema unei scăderi cu împrumut de cifră; în interpretarea fără semn scăderea devine 0 – 128 = 128 (!) provenită de fapt din necesitatea unei scăderi de tipul (256 + 0) – 128 = 128 şi ca urmare a necesităţii împrumutului se va semnala depăşire în interpretarea fără semn prin setarea flagului carry)

OF = 1 (se efectuează scăderea în interpretarea cu semn, adică bh-ah = 0 – (-128) = +128 şi

cum +128 ∉ [-128..127] se semnalează *signed overflow* şi ca urmare OF=1)

CF = 1 în cazul cmp 0,80h deoarece se efectuează o scădere cu împrumut de tipul :

0 - 10000000b = **1** 00000000 –

10000000

**0**10000000

şi cifra de împrumut se transferă în CF.

Să analizăm în acest context ce înseamnă şi cum s-a ajuns la domeniul “numerelor cu semn posibil a fi reprezentate pe 1 octet” respectiv domeniul “numerelor cu semn posibil a fi reprezentate pe 1 cuvânt”.

Pe 1 octet se pot reprezenta 256 de valori, indiferent că vorbim despre interpretarea cu semn sau interpretarea fără semn. În interpretarea fără semn aceste valori sunt cele din intervalul [0..255]. Care sunt însă cele 256 de valori reprezentabile în interpretarea cu semn ? Este vorba despre intervalul [-128..127] sau despre intervalul [-127..128] ? Pentru că nu poate fi vorba despre intervalul [-128..128] deoarece în acest interval sunt 257 de valori ! Cu alte cuvinte cineva a trebuit să aleagă una dintre cele două variante şi totodată să facă precizarea că numerele -128 şi +128 nu pot coexista între limitele aceluiaşi interval de reprezentare al aceluiaşi tip de dată! (reamintim că în limbaj de asamblare *tip de dată* = *dimensiune de reprezentare*)

În acest sens este de observat şi impactul acestui mod de reprezentare asupra limbajelor de nivel înalt: de exemplu atât **shortint** cât şi **byte** în Turbo Pascal acceptă valoarea 80h (-128 ca *shortint* şi +128 ca *byte*) însă 80h **nu poate avea două interpretări distincte în cadrul aceluiaşi tip de dată !** Nu vom întâlni la nivelul nici unui limbaj de programare de nivel înalt valorile -128 şi +128 ca fiind prezente în cadrul aceluiaşi tip de dată !

Ca urmare, s-a luat decizia ca intervalul acceptat al valorilor cu semn reprezentabile pe 1 octet să fie intervalul [-128..+127] (care este exact domeniul de valori şi a tipului de dată **shortint** din Turbo Pascal): deci **+128 nu este acceptat ca valoare cu semn reprezentabilă pe 1 octet !**

Totuşi, după cum putem verifica foarte uşor, instrucţiunile **mov ah, 128** şi **mov ah,-128** sunt amândouă acceptate de către asamblor, efectul fiind în ambele cazuri încărcarea în *ah* a configuraţiei binare 10000000b ! Aceasta deoarece în primul caz va fi vorba de fapt despre interpretarea fără semn pentru 80h iar în al doilea caz va fi vorba despre interpretarea cu semn. Simpla încărcare a unui registru cu o anumită configuraţie binară nu presupune şi necesitatea interpretării respectivei configuraţii într-un anumit fel. Sarcina interpretării acelei configuraţii drept cu semn sau fără semn va cădea în sarcina instrucţiunilor ce urmează şi care vor folosi ca operanzi aceste valori. De exemplu, utilizarea lui IMUL în loc de MUL va provoca interpretarea configuraţiei binare respective drept un operand cu semn în loc de unul fără semn. Analog, utilizarea lui DIV în loc de IDIV va provoca interpretarea aceluiaşi operand ca fără semn ş.a.m.d.

În cazul cmp 80h,0 se efectuează 80h–0 = 80h = 10000000b (128 - 0 = 128 în interpretarea fără semn) fără a fi nevoie de o cifră de transport împrumutată pentru a putea efectua scăderea, deci nu avem depăşire în interpretarea fără semn şi astfel CF = 0. În interpretarea cu semn a operanzilor şi a rezultatului final avem -128 - 0 = -128 ∈ [-128..127] deci nu avem depăşire nici în interpretarea cu semn şi astfel OF = 0.

Pe de altă parte, avem evident în ambele cazuri SF=1. Justificarea *intuitivă*: în interpretarea cu semn valoarea 10000000b reprezintă un număr strict negativ adică -128. Justificarea *tehnică*: bitul de semn al reprezentării binare 10000000b este 1 deci SF=1.

**iv).** Să analizăm în continuare modurile în care putem compara valorile 0 şi 1 (şi apoi 0 şi -1) şi ce efecte are asupra flagurilor instrucţiunea cmp în fiecare dintre situaţii.

Situaţia **cmp 1,0** (evidenţiată la nivelul unui text sursă de exemplu prin cmp ah,0 cu ah=1) va efectua scăderea fictivă 1-0 = 1 = 00000001b. Efectul asupra flag-urilor va fi CF = SF = OF = ZF = PF = AF = 0. Justificările sunt evidente pe baza discuţiilor din exemplele anterioare.

Situaţia **cmp 0,1** (evidenţiată la nivelul unui text sursă de exemplu prin cmp ah,1 cu ah=0) va efectua scăderea fictivă 0-1 = -1 = 11111111b:

0 - 00000001b = 1 00000000 –

00000001

0 11111111

Efectul asupra flag-urilor va fi CF = SF = PF = AF = 1 şi ZF = OF = 0. Justificarea valorilor din CF şi SF este şi aici evidentă pe baza discuţiilor din exemplele anterioare iar OF=0 deoarece rezultatul în interpretarea cu semn este -1, iar -1 ∈ [-128..127].

Situaţia **cmp -1,0** (evidenţiată la nivelul unui text sursă de exemplu prin cmp ah,0 cu ah = -1) va efectua scăderea fictivă -1- 0 = -1 = 11111111b. Efectul asupra flag-urilor va fi SF = PF = 1 şi CF = OF = ZF = AF = 0. SF=1 deoarece bitul de semn este 1. OF=0 deoarece rezultatul în interpretarea cu semn este -1, iar -1 ∈ [-128..127]. CF=0 deoarece nu se impune efectuarea unei scăderi cu împrumut.

Situaţia **cmp 0,-1** (evidenţiată la nivelul unui text sursă de exemplu prin cmp ah,-1 cu ah = 0) va efectua scăderea fictivă 0 – (-1) = +1 = 00000001b:

0 - 11111111b = 1 00000000 –

11111111

0 00000001

Efectul asupra flag-urilor va fi CF = AF = 1 şi OF = SF = ZF = PF = 0. SF = 0 deoarece bitul de semn este 0. OF=0 deoarece 0 – (-1) = +1 ∈ [-128..127]. CF = 1 deoarece se impune efectuarea unei scăderi cu împrumut. Putem justifica şi aşa: în interpretarea fără semn această scădere înseamnă de fapt 0 - 255 = 1 (!), care trebuie justificată prin (256+0) – 255 = 1, deci e nevoie de cifră de împrumut şi astfel se semnalează depăşire în cazul interpretării fără semn, deci CF = 1.

**v).** Cazurile studiate anterior (i-iv) s-au referit la operaţii de scădere datorită analizei pe care am avut-o în vedere asupra efectelor instrucţiunii cmp. Să analizăm în continuare şi cazul unei depăşiri furnizate de operaţia de adunare revenind astfel la discuţia asupra aplicării regulii RDA:

mov ah,126 ;126 = 01111110b = 7eh (aceeaşi valoare 126 în ambele interpretări)

add ah, 2 ; 2 = 2h = 00000010b ; AH := 01111110b + 00000010b = 7eh + 02h =

; 10000000b = 80h (= 128 fără semn = -128 cu semn)

CF = 0 deoarece: 01111110 +

00000010

10000000 - nu există transport în afara spaţiului de reprezentare al rez.

SF = 1 deoarece bitul de semn al rezultatului este 1 (în interpretarea cu semn rezultatul operaţiei efectuate este strict negativ = -128).

OF = 1 deoarece:

- justificare *tehnică* - conform RDA se adună două numere de acelaşi semn (bitul de semn este 0 pentru amândouă) iar rezultatul este de semn diferit (bitul de semn este 1).

- justificare *intuitivă* - adunăm două numere fără semn a căror sumă este 126 + 2 = 128. Însă numărul +128 ∉ [-128..127] deci se semnalează *signed overflow* şi ca urmare OF=1.

**vi).** Unul dintre efectele surprinzătoare ale interpretărilor cu semn sau fără semn se referă la situaţia în care programatorul îşi iniţializează operanzii cu anumite valori iniţiale dorite (cu semn sau fără semn, conform necesităţilor problemei în cauză) şi se aşteaptă la obţinerea unor rezultate sau reacţii în conformitate cu valorile furnizate. Atenţie însă! De obicei aceste valori au o dublă interpretare posibilă şi nu vor fi interpretate în orice situaţie sub forma furnizată la iniţializare!

Utilizarea ulterioară a unor instrucţiuni care forţează prin modul de lor de acţiune interpretarea complementară (cu semn/fără semn) celei de la iniţializare poate provoca apariţia unor situaţii în care un utilizator la prima vedere fie să suspecteze erori din partea asamblorului (!) fie din punct de vedere al exprimării în baza 10 să se ajungă la interpretări hilare… Aceasta se întâmplă dacă nu se ţine cont în permanenţă de dubla interpretare posibilă a configuraţiilor binare manipulate. Să luăm un exemplu:

mov al, 200 ; al = 11001000b = 0C8h = 200 (fără semn) = -56 (cu semn)

mov bl, -1 ; bl = 11111111b = 0FFh = 255 (fără semn) = -1 (cu semn)

cmp al, bl ; al-bl = 11001001b = C9h = -55 (cu semn) = 201 (fără semn)

(şi se setează corespunzător OF=ZF=0 şi CF=SF=1)

Deci pe cine comparăm de fapt aici? Pe 200 cu -1 aşa cum precizează valorile de la iniţializare?

Sau poate pe 200 cu 255? Sau pe -56 cu -1 ? Sau pe -56 cu 255?

Răspuns: comparăm întotdeauna pe 0C8h cu 0FFh sau în exprimare binară pe 11001000 cu 11111111. Efectul va fi unul singur: afectarea corespunzătoare a flag-urilor în urma efectuării scăderii fictive AL-BL. Modul de exprimare corect al comparaţiei efectuate în baza 10 nu este dedus din acţiunea instrucţiunii CMP (care nu distinge absolut de loc între cele 4 variante posibile de comparare de mai sus) ci pe baza unor eventuale instrucţiuni ulterioare care vor avea ele rolul de a interpreta în unul din cele 4 moduri de mai sus comparaţia efectuată. Să urmărim în acest sens variantele de comparare de mai jos identificate prin utilizarea instrucţiunilor corespunzătoare de salt condiţionat:

jl et1 ; evident că 200≮-1 deci la prima vedere pare că nu este îndeplinită condiţia necesară pentru efectuarea saltului… să nu uităm însă faptul că JL (Jump If Less) interpretează rezultatul comparaţiei ca fiind cu semn (deci -55) aceasta însemnând implicit şi faptul că scăderea este interpretată ca (-56 – (-1)) deci şi operanzii vor fi amândoi interpretaţi cu semn… cum -56 < -1 iată că şi intuitiv condiţia se verifică (pe lângă justificarea tehnică a îndeplinirii condiţiei de salt SF≠OF) şi deci saltul se va efectua ! Deci chiar dacă programatorul a furnizat la iniţializare valorile 200 şi -1, utilizarea instrucţiunii JL a provocat interpretarea comparaţiei ca fiind între -55 şi -1 şi nu între 200 şi -1! (explicaţia de aici şi faptul că saltul se va efectua vă poate ajuta să “demonstraţi” unor colegi cum 200 poate fi mai mic decât -1 !!!)

ja et2 ; deoarece 200 > -1 în acest caz ne-am aştepta ca saltul să se efectueze… însă utilizarea instrucţiunii JA (Jump if Above) impune interpretarea fără semn, deci varianta de comparaţie corectă aici este comparaţia lui 200 cu 255 şi cum 200 ≯ 255 condiţia nu este îndeplinită şi deci saltul nu se va efectua (iată deci cum se poate “demonstra” că 200 nu este superior valorii -1 !!!). Ca o confirmare, se poate vedea că nici condiţia tehnică impusă de JA nu este îndeplinită: ar trebui să avem CF=ZF=0, însă în cazul nostru CF=1 deci saltul nu se va efectua.

jb et3 ; intuitiv 200 < 255, iar tehnic CF=1 deci saltul se efectuează

jg et4 ; intuitiv -56 ≯ -1, iar tehnic deşi ZF=0 nu este îndeplinită şi condiţia SF = OF deci

; saltul nu se va efectua

Ca urmare din cele 4 situaţii teoretic posibile de mai sus, vom întâlni concret numai două:

* comparaţie fără semn (200 cu 255) - impusă de “above” sau “below”
* comparaţie cu semn (-56 cu -1) – impusă de “less than” sau “greater than”

Nu putem aşadar compara de fapt pe 200 cu -1 aşa cum au fost specificate valorile la iniţializare şi nici pe -56 cu 255 deoarece **interpretarea este ori cu semn ori fără semn pentru ambii operanzi!**

**vii).** Am studiat în exemplele anterioare modalitatea de reacţie (de interpretare) a procesorului 80x86 legată de noţiunea de depăşire în cazul operaţiilor de adunare şi de scădere. Când şi cum semnalează însă procesoarele din familia 80x86 depăşirea la înmulţire şi respectiv la împărţire ?

**“Depăşirea” la înmulţire.** Instrucţiunile MUL şi IMUL setează CF=1 şi OF=1 dacă “jumătatea” superioară a produsului (octetul superior dacă este vorba despre produs-cuvânt sau cuvântul superior dacă este vorba despre produs-dublucuvânt) este o valoare diferită de zero. Aceasta este definiţia noţiunii de “depăşire la înmulţire” în cazul arhitecturii 80x86. Să remarcăm faptul că nu se face distincţie între MUL şi IMUL şi de aceea nici între CF şi OF. Ori vor fi amândouă flag-urile setate la valoarea 1 cu semnificaţia de “depăşire la înmulţire” în sensul precizat mai sus, ori vor primi amândouă valoarea 0. Iată un exemplu pe 8 biţi:

mov al, 5  
mov bl,170  
mul bl     ;AX := AL \* BL = 5 \* 170 = 850 = 0352h şi vom avea CF=1 şi OF=1 ;deoarece octetul superior AH = 03 ≠ 0.

Varianta cu IMUL va furniza:

mov al, 5  
mov bl,170 ;170 = 0aah = -86 în interpretarea cu semn   
imul bl     ;AX := AL \* BL = 5 \* (-86) = - 430 = 0fe52h şi vom avea CF=1 şi

;OF=1 deoarece octetul superior AH = 0feh ≠ 0.

În cazul unor operanzi pe 16 biţi putem avea de exemplu:

val1 DW 2000h  
val2 DW 0100h  
…  
mov ax, val1  
mul val2     ;DX:AX = 00200000h şi vom avea CF=1 şi OF=1 deoarece jumătatea ;superioară a produsului DX:AX, adică registrul DX conţine valoarea 0020h ≠ 0.

Aceste setări nu trebuie să le interpretăm drept erori. Nu este în nici un caz vorba despre o potenţială pierdere de informaţie ca şi în cazul celorlalte depăşiri - adunare, scădere sau împărţire. Aceasta deoarece chiar dacă înmulţim valorile maximale posibil a fi reprezentate pe dimensiunea operanzilor (255 \* 255 pentru octeţi şi respectiv 65535 \* 65535 pentru cuvinte) tot nu se depăşeşte dublul dimensiunii de reprezentare a operanzilor, adică spaţiul pe care îl avem oricum la dispoziţie prin definiţie, deoarece 255 \* 255 = 65025 < 65535 (numărul maximal fără semn reprezentabil pe un cuvânt) iar 65535 \* 65535 = 4 294 836 225 < 4 294 967 295 (numărul maximal fără semn reprezentabil pe un dublucuvânt).

În cazul înmulţirii cu semn (instrucţiunea IMUL) justificarea este similară: 127 \* 127 = 16129 < 32767 (numărul maximal cu semn ce poate fi reprezentat pe 1 cuvânt), iar 32767 \* 32767 = 1 073 676 289 < 2 147 483 647 (numărul maximal cu semn reprezentabil pe un dublucuvânt).

Depăşirea în cazul înmulţirii la nivelul limbajului de asamblare 80x86 este doar o semnalare a faptului că plecându-se de la operanzi octeţi (respectiv cuvinte) produsul nu încape tot într-un octet (respectiv într-un cuvânt) ci este realmente nevoie de o dimensiune dublă pentru memorarea rezultatului. În acest sens, a se vedea şi capitolul 1, în care din punct de vedere matematic s-a specificat clar că înmulţirea nu provoacă de fapt depăşire, tocmai din cauza alocării unui spaţiu suficient pentru reprezentarea produsului. În concluzie, se poate spune că din punct de vedere matematic singura operaţie care nu provoacă depăşire este înmulţirea, însă procesoarele 80x86 promovează totuşi noţiunea de “depăşire la înmulţire” pentru a diferenţia între situaţiile în care produsul încape într-un spaţiu de dimensiunea operanzilor şi în care nu.

Situaţiile în care produsul încape pe dimensiunea operanzilor vor fi caracterizate de setările CF = OF = 0 (nu avem deci depăşire la înmulţire). Iată un exemplu:

mov al, 5  
mov bl, 51  
mul bl     ; AX := AL \* BL = 5 \* 51 = 255 = 00ffh şi vom avea CF=0 şi OF=0 ; deoarece octetul superior AH = 0.

**Depăşirea la împărţire.** În cazul împărţirii, specificarea acestei operaţii sub forma

(I)DIV *operand*

presupune că operandul specificat este împărţitorul (posibil a fi reprezentat fie pe 8 fie pe 16 biţi) iar deîmpărţitul este considerat implicit în AX (dacă *operand* este octet) sau în DX:AX (dacă împărţitorul este cuvânt). Efectuarea operaţiei are ca efect:

AX : operand pe 8 biţi = câtul în AL şi restul în AH;

DX:AX / operand pe 16 biţi = câtul în AX şi restul în DX;

În cazul împărţirii depăşirea apare atunci când rezultatul împărţirii nu încape în spaţiul rezervat conform definiţiei pentru reprezentare, mai exact, când câtul nu încape în AL sau respectiv AX. Într-o astfel de situaţie, procesorul 80x86 emite o întrerupere 0, execuţia terminându-se cu un mesaj furnizat de către rutina de tratare a întreruperii 0, de genul “Divide by zero”, “Zero divide” sau “Divide overflow” (în funcţie de tipul de procesor şi/sau de SO instalat). Pare ciudat la prima vedere că o împărţire prin 0 (de genul *div bh* cu bh = 0) ce practic nu se poate efectua din punct de vedere matematic este tratată similar ca efect din punct de vedere al limbajului de asamblare cu o împărţire care matematic se poate efectua. Secvenţa

mov ax,60000

mov bl,2

div bl

ar trebui să furnizeze din punct de vedere matematic câtul 30000. Însă conform definiţiei împărţirii DIV acest cât trebuie memorat în registrul AL, de dimensiune octet. Cum cea mai mare valoare reprezentabilă pe 1 octet este 255, este evident astfel că din punct de vedere al limbajului de asamblare împărţirea de mai sus nu se poate nici ea efectua (similar cu o situaţie de tip div 0) şi ca urmare înţelegem acum decizia proiectanţilor de a trata tot prin emiterea unei întreruperi 0 şi o situaţie de genul celei de mai sus. Să remarcăm în acest sens şi faptul că mesajul “*Divide overflow*” (depăşire la împărţire) este acceptat în acest context ca similar unui “*Divide by zero*”.

**viii)**. Una dintre erorile logice frecvente pe care o fac programatorii neexperimentaţi este de a confunda exprimările *“numere cu semn”* şi *“numere fără semn”* cu exprimările *“numere negative”* şi respectiv *“numere pozitive”*. Numere cu semn nu înseamnă automat numere negative ! Numerele cu semn sunt fie pozitive, fie negative. Numerele fără semn sunt întotdeauna pozitive.

Ce concluzii vom trage relativ la modul de interpretare (cu semn sau fără semn) din enunţul unei probleme care cere efectuarea unei anumite acţiuni *“dacă numărul v este (strict) negativ”*? În primul rând vom concluziona că este vorba despre interpretarea cu semn. Se pune însă întrebarea: cum vom testa practic dacă un număr cu semn este negativ sau nu? (să presupunem că *v* este octet). Fiind vorba despre interpretarea cu semn, dacă primul bit al configuraţiei binare este 1 atunci numărul este negativ. Deci totul se reduce la un test asupra primului bit din reprezentarea numărului. Iată două alternative pentru realizarea unui astfel de test:

a). Realizăm o deplasare a primului bit în CF şi testăm valoarea sa printr-o instrucţiune adecvată de salt condiţionat. Secvenţa

mov al,v ;pentru a nu afecta destructiv conţinutul variabilei v

shl al,1 ;shift stânga cu 1 poziţie pentru ca primul bit să treacă în CF.

jc este\_negativ ;dacă CF=1 atunci salt la eticheta este\_negativ

asigură testarea faptului dacă variabila *v* este sau nu un număr negativ.

b). Utilizăm instrucţiunea **cmp** pentru o comparaţie în raport cu 0:

cmp v,0 ;scădere fictivă v-0

jl este\_negativ ;dacă v<0 atunci salt la eticheta este\_negativ

sau alternativ

cmp 0,v ; scădere fictivă 0-v

jg este\_negativ ;dacă 0>v atunci salt la eticheta este\_negativ

**ix).** Am văzut ca la nivelul efectuării operaţiilor de adunare sau scădere procesorul 80x86 nu diferenţiază între adunări/scăderi cu semn sau fără semn (tehnic vorbind ele se efectuează drept operaţii binare cu rezultat interpretabil **ulterior** drept cu semn sau fără). Totuşi, în momentul în care se pune problema exprimării în baza 10 a unei operaţii de adunare sau scădere ne punem întrebarea: cum să exprimăm semantic corect operanzii operaţiei respective pentru ca aceste exprimări să fie consistente cu interpretarea rezultatului final obţinut ? Mai concret:

00000101 + (= 5 în ambele interpretări)

11111110 (= 254 fără semn şi -2 în interpretarea cu semn)

(1) 00000011 (= 3 în ambele interpretări ale configuraţiei pe 8 biţi)

reprezintă 5 + 254 = 259 ( = 1 00000011 – configuraţie pe 9 biţi !) sau reprezintă 5 + (-2) = 3 ? După cum vom vedea şi aici răspunsul este că putem interpreta în ambele moduri şi să justificăm astfel ca două reacţii separate modul de setare al flag-urilor CF şi respectiv OF.

Datorită cifrei de transport vom avea CF=1 (independent de interpretarea operanzilor sau a rezultatului final drept cu semn sau fără semn, deoarece este vorba despre o consecinţă tehnică a modului de efectuare a operaţiei binare de adunare). Ca urmare în interpretarea fără semn avem depăşire (evident, deoarece 259 > 255, adică decât numărul maxim reprezentabil pe 1 octet).

Ce se întâmplă cu OF ? Rularea secvenţei

mov al, 5 ; = 5 în ambele interpretări

mov bl, 254 ; = -2 în interpretarea cu semn

add al, bl ; AL := AL+BL = 5+(-2) = 3

nu setează flagul OF la valoarea 1, deci situaţia de mai sus nu este considerată “depăşire” în interpretarea cu semn! Din punct de vedere al justificării modului de setare a flag-ului OF secvenţa de mai sus ar fi mai corectă dacă ar fi scrisă:

mov al, 5

mov bl, -2

add al, bl ; deci 5 + (-2) = 3

şi este evident că în această interpretare nu este vorba despre nici o depăşire (şi de aceea şi OF = 0).

Să ne reamintim în acest context şi exemplele date la prezentarea RDA şi RDS de la paginile ??-??: adunarea 100 + 50 = 150 va semnala depăşire (*signed overflow* - conform RDA), iar scăderile 130 - 42 (interpretată ca -126 - 42 = -168 ∉ [-128..127]) şi 42 -130 (interpretată ca scăderea 42-(-126) = +168 ∉ [-128..127]) produc la rândul lor *signed overflow* şi ca urmare OF=1.